การปฏิบัติตามหลักการกำกับดูแลกิจการที่ดี

นโยบายเกี่ยวกับการกำกับดูแลกิจการ (หลักการข้อที่ 1)

คณะกรรมการบริษัทให้ความสำคัญของการกำกับดูแลกิจการที่ดี
ระบบการควบคุมภายในและการตรวจสอบภายใน
มุ่งมั่นให้มีการดำเนินการที่มีประสิทธิภาพและเกิดประสิทธิผล
ตลอดจนมีการสอบทานเพื่อให้การดำเนินงานเป็นไปตามข้อกฎหมาย
เพื่อให้เป็นไปตามมาตรฐานที่เป็นสากลและสอดคล้องกับนโยบายของตลาดหลักทรัพย์แห่งประเทศไทย
คณะกรรมการมีความเชื่อมั่นว่ากระบวนการกำกับดูแลกิจการที่ดีจะช่วยส่งเสริมผลการดำเนินงานให้บรรลุเป้าหมายและส่งผลให้เกิดการเพิ่มมูลค่าสูงสุดให้แก่ผู้ถือหุ้น
บริษัทมุ่งหวังให้กรรมการและพนักงานทุกคนปฏิบัติหน้าที่ของตนเพื่อให้เกิดความพึงพอใจสูงสุดของลูกค้า
มีความเชื่อมั่นในการทำงานร่วมกัน โดยยึดมั่นในหลักการ
ระเบียบวินัยการปฏิบัติที่ดีและพร้อมตอบสนองในทุกสถานการณ์

สิทธิและการประชุมผู้ถือหุ้น (หลักการข้อที่ 2 และ 4)

ในปี 2545 บริษัทมีการประชุมสามัญผู้ถือหุ้น 1 ครั้ง โดยบริษัทได้จัดส่งหนังสือนัดประชุม
ในแต่ละวาระมีความเห็นของคณะกรรมการประกอบให้ผู้ถือหุ้นทราบล่วงหน้าก่อนประชุมไม่น้อยกว่า 7
วัน พร้อม รายงานประจำปี ซึ่งมีข้อมูลของบริษัทและผลการดำเนินงานที่ผ่านมาในรอบ 1 ปี
ประกอบด้วยรายละเอียด ในการดำเนินงานและด้านงบการเงิน
และมีการบันทึกการประชุมถูกต้องครบถ้วนเพื่อให้ผู้ถือหุ้นสามารถ ตรวจสอบได้
ซึ่งการประชุมผู้ถือหุ้นในปี 2545 มีกรรมการเข้าร่วมประชุมทั้งสิ้น 9 ท่าน ซึ่งรวมถึง
คณะกรรมการตรวจสอบด้วย
โดยประธานในที่ประชุมได้เปิดโอกาสให้ผู้ถือหุ้นสอบถามผลการดำเนินงานและแสดงความคิดเห็นและข้อเสนอแนะต่างๆ
ได้อย่างเสรี และในปี 2546
บริษัทจะเพิ่มทางเลือกให้กับผู้ถือหุ้นโดยให้ประธานกรรมการซึ่งเป็นกรรมการอิสระหรือกรรมการผู้จัดการเป็นผู้รับมอบอำนาจจากผู้ถือหุ้นในกรณีที่
ผู้ถือหุ้นไม่สามารถเข้าประชุมได้

สิทธิของผู้มีส่วนได้เสีย (หลักการข้อที่ 3)

บริษัทได้ให้ความสำคัญต่อสิทธิของผู้มีส่วนได้เสียทุกกลุ่มดังนี้.-

  พนักงาน : บริษัทได้ปฏิบัติกับพนักงานอย่างเท่าเทียมกัน และให้ผลตอบแทนที่เหมาะสม

  คู่ค้า : บริษัทปฏิบัติตามเงื่อนไขทางการค้าตามสัญญาของคู่ค้าทุกราย

ลูกค้า : บริษัทเอาใจใส่และรับผิดชอบต่อลูกค้าโดยการเก็บรักษาคุณภาพสินค้าและส่งมอบ
สินค้าได้อย่างถูกต้องตามคำสั่งของลูกค้าและมีหน่วยงานหรือบุคคลที่ทำหน้าที่รับข้อร้องเรียนของลูกค้า
เพื่อรีบดำเนินการให้แก่ลูกค้าโดยเร็วที่สุด

  คู่แข่ง : บริษัทปฏิบัติตามกรอบกติกาการแข่งขันที่ดีโดยวิธีสุจริต

  ชุมชน : มีความรับผิดชอบต่อสภาพแวดล้อมและสังคม

ทั้งหมดที่กล่าวข้างต้น บริษัทได้ปฏิบัติตามข้อกำหนดของกฎหมายและกฎระเบียบต่างๆ
เกี่ยวข้องเพื่อให้สิทธิต่างๆ ของผู้มีส่วนได้เสียได้รับการดูแลอย่างดี

ภาวะผู้นำและวิสัยทัศน์ (หลักการข้อที่ 5)

คณะกรรมการได้มีส่วนร่วมในการกำหนดแนวนโยบาย แผนงาน
กลยุทธ์ทางธุรกิจและงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพเพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

ความขัดแย้งทางผลประโยชน์ (หลักการข้อที่ 6)

คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์และเพื่อ
ป้องกันความขัดแย้งทางผลประโยชน์และรายการที่เกี่ยวโยงกัน
คณะกรรมการได้พิจารณาความเหมาะสมอย่างรอบคอบทุกครั้ง
โดยกำหนดราคาและเงื่อนไขเสมือนทำรายการกับบุคคลภายนอก
และเพื่อเป็นการขจัดความขัดแย้งทางผลประโยชน์ในกรณีที่มีกรรมการที่มีส่วนได้เสียในวาระใดๆ
กรรมการท่านนั้นจะไม่มีสิทธิในการเข้าร่วมประชุมหรือไม่มีสิทธิออกเสียงในวาระดังกล่าว

จริยธรรมทางธุรกิจ (หลักการข้อที่ 7)

บริษัทมีการแจ้งข้อพึงปฏิบัติเกี่ยวกับจรรยาบรรณของกรรมการ ฝ่ายจัดการและพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏิบัติตามภารกิจของบริษัทด้วยความซื่อสัตย์และเที่ยงธรรม
ทั้งการปฏิบัติต่อบริษัทและผู้มีส่วนได้เสียทุกกลุ่ม ต่อสาธารณชนและต่อสังคม
บริษัทมีการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำรวมทั้งกำหนดบทลงโทษทางวินัยไว้ด้วย

การถ่วงดุลของกรรมการที่ไม่เป็นผู้บริหาร (หลักการข้อที่ 8)

คณะกรรมการบริษัทมีจำนวน 11 ท่าน ประกอบด้วย

-   กรรมการที่เป็นผู้บริหาร 4 ท่าน

-   กรรมการที่ไม่ได้เป็นผู้บริหาร 4 ท่าน

-   กรรมการตรวจสอบ(กรรมการอิสระ) 3 ท่าน

การรวมหรือแยกตำแหน่ง (หลักการข้อที่ 9)

-   ประธานกรรมการเป็นกรรมการอิสระตามความหมายของตลาดหลักทรัพย์ฯและไม่มีความสัมพันธ์ใดๆกับฝ่ายบริหาร
    นอกจากนี้ประธานกรรมการของบริษัทยังดำรงตำแหน่งประธานกรรมการตรวจสอบด้วย

-   ประธานกรรมการไม่เป็นบุคคลเดียวกันกับกรรมการผู้จัดการ
    ทั้งนี้เพื่อเป็นการแยกหน้าที่ในการกำหนดนโยบายการกำกับดูแลและการบริหารงานประจำออกจากกัน

ค่าตอบแทนกรรมการและผู้บริหาร (หลักการข้อที่ 10)

คณะกรรมการได้กำหนดหลักการและนโยบายในการพิจารณาค่าตอบแทนทั้งของคณะกรรมการและ
ผู้บริหาร ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน

ในปี 2545 บริษัทฯ ได้จ่ายค่าตอบแทนต่างๆ
ให้แก่คณะกรรมการและผู้บริหารตามรายละเอียดดังต่อไปนี้.-

ค่าตอบแทนที่เป็นตัวเงิน

-   กรรมการ

  -------------- ---------- ----------------- ---------- -----------------
  ประเภท         ปี 2544                       ปี 2545     

                 จำนวนราย   จำนวนเงินรวม (บาท) จำนวนราย   จำนวนเงินรวม (บาท)

  เบี้ยประชุม       10         184,000.-         11         242,000.-

  โบนัส           10         910,000.-         11         1,319,200.-

  ค่าตอบแทนอื่น*    10         2,821,000.-       11         3,692,200.-

  รวม            10         3,915,000.-       11         5,253,400.-
  -------------- ---------- ----------------- ---------- -----------------

* หมายถึง
ค่าตอบแทนประจำเดือนของคณะกรรมการโดยรวมค่าตอบแทนคณะกรรมการตรวจสอบด้วย

-   กรรมการบริหารและผู้บริหาร

  ------------------ ---------- ---------------- ---------- ---------------
  ประเภท             ปี 2544                      ปี 2545     

                     จำนวนราย   จำนวนเงินรวม      จำนวนราย   จำนวนเงินรวม
                                (บาท)                       (บาท)

  เงินเดือน            5          2,616,800.-      7          4,276,000.-

  โบนัส               5          900,600.-        7          1,301,680.-

  ค่าครองชีพ +         5          87,200.-         7          302,300.-
  เบี้ยประชุม                                                  

  รวม                5          3,604,600.-      7*         5,879,980.-
  ------------------ ---------- ---------------- ---------- ---------------

*ในปี 2545 บริษัทได้แต่งตั้งกรรมการบริหารขึ้นประกอบด้วย กรรมการบริษัท 4 ท่าน มีกรรมการ
ผู้จัดการเป็นประธานกรรมการบริหาร ผู้บริหารนับจากกรรมการผู้จัดการลงมา 4 ท่าน
มีกรรมการรองผู้จัดการอยู่ด้วย

ค่าตอบแทนอื่นๆ ที่ไม่ใช่เงิน

- กรรมการ : ไม่มี

- กรรมการบริหารและผู้บริหาร : ไม่มี

การประชุมคณะกรรมการ (หลักการข้อที่ 11)

คณะกรรมการมีกำหนดประชุมโดยปกติเป็นประจำทุกวันพฤหัสบดีที่ 4 ของเดือน
และมีการประชุมพิเศษตามความจำเป็นโดยมีการกำหนดวาระชัดเจนและมีวาระพิจารณาตามผลการดำเนินงานเป็นประจำ
ฝ่ายเลขานุการบริษัทได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุม
ล่วงหน้า 7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุม แต่ละครั้งจะใช้เวลาประมาณ 3 ชั่วโมง
บริษัทมีการจดบันทึกการประชุมเป็นลายลักษณ์อักษรและจัดเก็บ
รายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้โดยในปีที่ผ่านมาคณะกรรมการมีการประชุมวาระปกติจำนวน
12 ครั้ง และประชุมตามวาระพิเศษ 1 ครั้ง รวมทั้งสิ้น 13 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้.-

+--------------------+-------------------+---------+--------+--------+
| รายชื่อ              | วาระการดำรงตำแหน่ง | การเข้าร |        |        |
|                    |                   | ่วมประชุม |        |        |
|                    |                   | /       |        |        |
|                    |                   | การประ  |        |        |
|                    |                   | ชุมทั้งหมด |        |        |
|                    |                   | (ครั้ง)   |        |        |
+--------------------+-------------------+---------+--------+--------+
|                    |                   | ก       | กา     | รวม    |
|                    |                   | ารประชุม | รประชุม |        |
|                    |                   |         |        |        |
|                    |                   | วาระปกติ | วา     |        |
|                    |                   |         | ระพิเศษ |        |
+--------------------+-------------------+---------+--------+--------+
| 1. ร้อยเอกสุวิทย์      | 1 พ.ค. 2544 - 30  | 12/12   | 1/1    | 13/13  |
| ทัดพิทักษ์กุล           | เม.ย. 2547        |         |        |        |
+--------------------+-------------------+---------+--------+--------+
| 2. คุณหญิงณัฐิกา       | 1 พ.ค. 2543 – 30  | 7/12    | 0/1    | 7/13   |
| วัธนเวิคน            | เม.ย. 2546        |         |        |        |
+--------------------+-------------------+---------+--------+--------+
| 3. นายประภาส       | 1 พ.ค. 2543 – 30  | 12/12   | 1/1    | 13/13  |
| ชุติมาวรพันธ์          | เม.ย. 2546        |         |        |        |
+--------------------+-------------------+---------+--------+--------+
| 4. นายพงศ์          | 1 พ.ค. 2545 – 30  | 12/12   | 1/1    | 13/13  |
| ชินธรรมมิตร          | เม.ย. 2548        |         |        |        |
+--------------------+-------------------+---------+--------+--------+
| 5. นายฝา           | 1 พ.ค. 2543 – 30  | 11/12   | 1/1    | 12/13  |
| เจนลาภวัฒนกุล        | เม.ย. 2546        |         |        |        |
+--------------------+-------------------+---------+--------+--------+
| 6. นางอารยา        | 1 พ.ค. 2546 – 30  | 11/12   | 1/1    | 12/13  |
| อรุณานนท์ชัย          | เม.ย. 2548        |         |        |        |
+--------------------+-------------------+---------+--------+--------+
| 7. นายจำรูญ         | 1 พ.ค. 2544 – 30  | 1/12    | 1/1    | 2/13   |
| ชินธรรมมิตร์          | เม.ย. 2547        |         |        |        |
+--------------------+-------------------+---------+--------+--------+
| 8. นายสรวง เรืองศุข  | 1 พ.ค. 2544 – 30  | 11/12   | 1/1    | 12/13  |
|                    | เม.ย. 2547        |         |        |        |
+--------------------+-------------------+---------+--------+--------+
| 9. นายชัยรัตน์        | 1 พ.ค. 2545 – 30  | 12/12   | 1/1    | 13/13  |
| ชินธรรมมิตร          | เม.ย. 2548        |         |        |        |
+--------------------+-------------------+---------+--------+--------+
| 10. นายชนะชัย       | 1 พ.ค. 2544 – 30  | 12/12   | 1/1    | 13/13  |
| ชุติมาวรพันธ์          | เม.ย. 2547        |         |        |        |
+--------------------+-------------------+---------+--------+--------+
| 11. นายนิสากร       | 1 พ.ค. 2545 – 30  | 8/8*    | -      | 8/8*   |
| พากเพียร            | เม.ย. 2548        |         |        |        |
+--------------------+-------------------+---------+--------+--------+

หมายเหตุ : นายนิสากรเข้าเป็นกรรมการบริษัทครั้งแรกเมื่อวันที่ 1 พฤษภาคม 2545

คณะอนุกรรมการ (หลักการข้อที่ 12)

บริษัทแต่งตั้งคณะกรรมการที่ช่วยในการบริหารและกำกับดูแลกิจการ 2 ชุด ได้แก่

1. คณะกรรมการบริหาร ประกอบด้วย กรรมการผู้จัดการ และกรรมการอื่นอีก 3 ท่าน ดังนี้.-

1. นายประภาส ชุติมาวรพันธ์ กรรมการผู้จัดการ ประธานกรรมการบริหาร

2. นายชัยรัตน์ ชินธรรมมิตร กรรมการ รองประธานกรรมการบริหาร

3. นายพงศ์ ชินธรรมมิตร กรรมการรองผู้จัดการ กรรมการบริหาร

4. นายชนะชัย ชุติมาวรพันธ์ กรรมการ กรรมการบริหาร

กรรมการบริหารจะเข้าประชุมร่วมกับเจ้าหน้าที่บริหารเป็นประจำทุกสัปดาห์เพื่อพิจารณาและติดตามการดำเนินงานของแต่ละฝ่ายโดยมีผลการดำเนินงาน
ปัญหาข้อเสนอแนะต่างๆมาพิจารณาดังนี้.-

1.  กำหนดแผนการดำเนินงานที่เกี่ยวกับการประกอบธุรกิจ
    งานจัดซื้อจัดจ้างงานซ่อมบำรุงและงานบุคคล

2.  พิจารณาวางแผนปรับปรุงกลยุทธ์และวิธีการดำเนินงานของบริษัทให้เหมาะสมกับสถานการณ์

3.  จัดทำแผนงานและงบประมาณเสนอต่อคณะกรรมการ

4.  พิจารณากำหนดขอบเขตและนโยบายหลักในการบริหารความเสี่ยงเพื่อขอความเห็นจากคณะกรรมการบริษัท

5.  พิจารณาหลักเกณฑ์การจ่ายค่าตอบแทน การปรับอัตราเงินเดือน
    การเปลี่ยนแปลงเงินเดือนเพื่อนำเสนอขอความเห็นจากคณะกรรมการบริษัท

2. คณะกรรมการตรวจสอบ จัดตั้งเมื่อวันที่ 15 ธันวาคม 2542 มีวาระการดำรงตำแหน่งคราวละ
2 ปี และที่ประชุมคณะกรรมการบริษัทครั้งที่ 14/2544 เมื่อวันที่ 27 ธันวาคม 2544
มีมติให้แต่งตั้งกรรมการ
ตรวจสอบชุดเดิมกลับเข้ามาเป็นกรรมการตรวจสอบต่อไปอีกวาระหนึ่งเป็นระยะเวลา 2 ปี
คือตั้งแต่วันที่ 1 มกราคม 2545 ถึงวันที่ 31 ธันวาคม 2546
ทั้งนี้กรรมการตรวจสอบแต่ละท่านไม่ได้เป็นเจ้าหน้าที่บริหารหรือพนักงานของบริษัท
โดยคณะกรรมการตรวจสอบมีขอบเขตการปฏิบัติงานหน้าที่และความรับผิดชอบตาม
ข้อบังคับว่าด้วยคณะกรรมการตรวจสอบซึ่งเป็นไปตามข้อกำหนดของตลาดหลักทรัพย์แห่งประเทศไทยและ
รายงานต่อคณะกรรมการบริษัท

คณะกรรมการตรวจสอบประกอบด้วยกรรมการ 3 ท่าน
ทุกท่านเป็นกรรมการอิสระดังรายชื่อต่อไปนี้.-

1. ร้อยเอกสุวิทย์ ทัดพิทักษ์กุล ประธานกรรมการตรวจสอบและกรรมการอิสระ

2. นางอารยา อรุณานนท์ชัย กรรมการตรวจสอบและกรรมการอิสระ

3. นายสรวง เรืองศุข กรรมการตรวจสอบและกรรมการอิสระ

โดยมีนางอรุณี ตรีเทพประติมา เลขานุการคณะกรรมการทำหน้าที่เลขานุการคณะกรรมการตรวจสอบ

ในปี 2545 กรรมการตรวจสอบมีการประชุมทั้งสิ้น 4 ครั้ง และรายงานต่อคณะกรรมการบริษัท
โดยมีหน้าที่พิจารณาและดำเนินการดังต่อไปนี้.-

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอและเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณาคัดเลือกและเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายว่าด้วยหลักทรัพย์และตลาดหลักทรัพย์และกฎหมายที่เกี่ยวข้องกับธุรกิจของบริษัท

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท

3. คณะกรรมการกำหนดค่าตอบแทน บริษัทยังไม่มีคณะกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกันและ มีขนาดใกล้เคียงกัน
รวมทั้งผลประกอบการของบริษัทประกอบการพิจารณากำหนดก่อนนำเสนอความเห็นต่อ
ที่ประชุมผู้ถือหุ้นเพื่อพิจารณาตัดสินใจขั้นสุดท้าย

4. คณะกรรมการสรรหา
คณะกรรมการบริษัทจะพิจารณาแต่งตั้งคณะทำงานเป็นผู้พิจารณาคัดเลือกและกลั่นกรองบุคคลที่มีคุณสมบัติและนำชื่อเสนอต่อที่ประชุมคณะกรรมการเพื่อพิจารณา
โดยคณะทำงานมีวาระในการทำงานตั้งแต่ได้รับแต่งตั้งจากคณะกรรมการและหมดวาระไปเมื่อภาระกิจที่ได้รับมอบหมายนั้นเสร็จสิ้นเป็นกรณีๆ
ไป

การควบคุมภายใน (หลักการข้อที่ 13)

คณะกรรมการได้ประเมินระบบการควบคุมภายในของบริษัทหลังจากเสร็จสิ้นการประชุมคณะกรรมการบริษัทครั้งที่
2/2546 เมื่อวันที่ 27 กุมภาพันธ์ 2546 การประชุมดังกล่าวมีคณะกรรมการตรวจสอบ
ซึ่งเป็นกรรมการอิสระร่วมประชุมด้วย คณะกรรมการตรวจสอบได้แสดงความคิดเห็น
โดยนำข้อเสนอแนะจากรายงานการตรวจสอบภายในและความเห็นของผู้ตรวจสอบบัญชีมาประเมินและที่ประชุมได้สรุปผลการประเมินระบบการควบคุมภายในของบริษัทในด้านต่างๆ
ดังนี้.-

1.  องค์กรและสภาพแวดล้อม (Organizational Control and Environment Measure)

คณะกรรมการมีการดูแลให้มีการกำหนดเป้าหมายในการดำเนินธุรกิจไว้อย่างเหมาะสมและชัดเจน
มีการวิเคราะห์ถึงการให้สิ่งจูงใจหรือผลตอบแทนแก่พนักงานอย่างสมเหตุสมผล
โดยจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
มีการกำหนดเกี่ยวกับจริยธรรม (Code of Conduct)
โดยห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการ
จัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรม การเงิน การจัดซื้อ
และการบริหาร ทั่วไปที่รัดกุมและสามารถป้องกันการทุจริต
ตลอดจนกำหนดนโยบายและแผนการปฏิบัติงานโดยคำนึงถึงความเป็นธรรมต่อคู่ค้าเพื่อประโยชน์ของบริษัทในระยะยาว

2.  การบริหารความเสี่ยง (Risk Management Measure)

บริษัทมีการประเมินถึงปัจจัยความเสี่ยงทั้งที่มาจากภายนอกและภายใน
มีการติดตามเหตุการณ์อันอาจจะเป็นสาเหตุของปัจจัยความเสี่ยงนั้นเพื่อหามาตรการป้องกันหากมีส่วนเกี่ยวข้องกับการปฏิบัติงาน
บริษัทจะแจ้งให้ผู้เกี่ยวข้องทราบและติดตามหน่วยงานต่างๆ
ให้ปฏิบัติตามแผนการบริหารความเสี่ยงที่กำหนดไว้

3.  การควบคุมการปฏิบัติงานของฝ่ายบริหาร (Management Control Activities)

บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับมีการแบ่งแยกหน้าที่ความรับผิดชอบออกจากกันโดยเด็ดขาดของงาน
3 ด้านคือ

-   หน้าที่อนุมัติ

-   หน้าที่บันทึกรายการบัญชีและข้อมูลสารสนเทศ

-   หน้าที่ในการดูแลจัดเก็บทรัพย์สิน

บริษัทมีการติดตามดูแลการดำเนินงานของบริษัทอย่างสม่ำเสมอ
มีการติดตามให้การดำเนินงานของบริษัทเป็นไปตามกฎหมายที่เกี่ยวข้อง
และไม่เคยมีการกระทำที่ฝ่าฝืนกฎหมายมาก่อน

4.  ระบบสารสนเทศและการสื่อสารข้อมูล (Information and Communication Measure)

บริษัทมีการเสนอเรื่องให้คณะกรรมการพิจารณาโดยจัดให้มีข้อมูลที่สำคัญต่างๆ เพื่อใช้ประกอบการ
ตัดสินใจ
มีการจัดทำหนังสือนัดประชุมหรือเอกสารประกอบการประชุมที่ระบุข้อมูลที่จำเป็นต่อการพิจารณา
มีรายงานการประชุมกรรมการซึ่งมีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้
มีการจัดเก็บเอกสารประกอบการบันทึกบัญชีและบัญชีต่างๆ
ไว้ครบถ้วนเป็นหมวดหมู่โดยฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท

5.  ระบบการติดตาม (Monitoring)

บริษัทมีการกำหนดเป้าหมายการดำเนินธุรกิจโดยคณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
หากมีความแตกต่างบริษัทมีการติดตามแก้ไขภายในระยะเวลาที่เหมาะสม
จัดการมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอโดยจัดทำรายงานผลการตรวจสอบอย่างตรงไปตรงมาเมื่อมีการตรวจพบข้อบกพร่องที่เป็นสาระสำคัญจะมีการรายงานต่อคณะกรรมการตรวจสอบและคณะกรรมการบริษัทเพื่อพิจารณาสั่งการแก้ไขภายในระยะเวลาอันควรและจัดให้มีการรายงานความคืบหน้าในการปรับปรุงข้อบกพร่องเหล่านั้น

รายงานของคณะกรรมการในการจัดทำรายงานทางการเงิน (หลักการข้อที่ 14)

 คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและสารสนเทศทางการเงินที่ปรากฏในรายงานประจำปี งบการเงินดังกล่าวจัดทำขั้นตอนมาตรฐานการบัญชีที่รับรองทั่วไปในประเทศไทยโดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบ งบการเงิน

 คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วนและเพียงพอที่จะดำรงไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

 ในการนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของ คณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2545

ความสัมพันธ์กับผู้ลงทุน (หลักการข้อที่ 15)

คณะกรรมการบริษัทตระหนักดีว่าข้อมูลของบริษัทฯ
ทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
จึงกำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วนตรงต่อความเป็นจริงเชื่อถือได้สม่ำเสมอและทันเวลา
ซึ่งฝ่ายบริหารได้ให้ความสำคัญและยึดถือปฏิบัติมาโดยตลอด
ในส่วนของงานด้านผู้ลงทุนสัมพันธ์นั้นบริษัทยังไม่ได้จัดตั้งหน่วยงานขึ้นเฉพาะเนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ทางโทรศัพท์เลขหมาย 0-2394-2345 หรือที่
E-mail Address :ThaiSugrTerminal@netscape.net